kardosdrur/scandi-wiki huggingface dataset:
Albert Luque

Albert Luque Martos (født 11. marts 1978 i Terrassa, Spanien) er en tidligere spansk fodboldspiller. Han spillede bl.a. hos Mallorca, Deportivo La Coruña, Newcastle, Ajax og Malaga CF.

Albert Luque var som ungdomsspiller på prøve hos FC Barcelona, men blev her ikke fundet god nok til førsteholdet. Efter en periode hos RCD Mallorca kom han til Deportivo La Coruña, hvor han fik sit store gennembrud, først i La Liga og senere også internationalt i UEFA Champions League.

Successen førte ham til Newcastle United FC i 2005, men opholdet her blev lidt af en spillemæssig katastrofe for Luque, der ikke opnåede megen spilletid. Han skiftede derfor til AFC Ajax i Holland. Herfra blev han i 2008 udlejet til Malaga CF, der skrev permanent kontrakt med ham året efter.

Luque deltog for Spanien ved OL i 2000 i Sydney, hvor holdet vandt sølvmedaljer. Han fik debut på A-landsholdet i 2002, deltog ved VM i 2002 og EM i 2004, men har aldrig opnået en fast plads på landsholdet.

Eksterne henvisninger 

 Albert Luques personlige hjemmeside 

Fodboldspillere fra Spanien
Fodboldspillere fra RCD Mallorca
Fodboldspillere fra Málaga CF
Fodboldspillere fra Deportivo La Coruña
Fodboldspillere fra Newcastle United F.C.
Fodboldspillere fra AFC Ajax
Olympiske sølvmedaljevindere fra Spanien
Medaljevindere ved sommer-OL 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Mette Ejsing

Mette Ejsing (født 9. november 1954) er en dansk operasanger (alt), der siden midten af 1990'erne har optrådt på internationale operascener, særligt i operaer af Wagner. Hun blev uddannet på Det Fynske Musikkonservatorium og debuterede i 1991. I 1994-97 var hun engageret ved Staatsoper i Berlin og har siden gæstesunget i alle de store operahuse.
Det især partiet som Erda i Wagners Nibelungens Ring og dertil Schwertleite og 1. norne, alle roller hun har optrådt med ved Festspillene i Bayreuth. På Det Kgl. Teater har hun bl.a. medvirket som Mrs. Quickley i Verdis Falstaff.

Operasangere fra Danmark
Personer i Kraks Blå Bog
NEC Nijmegen

Nijmegen Eendracht Combinatie er en hollandsk fodboldklub fra byen Nijmegen. Klubben spiller i Eredivisie.

Fodboldklubber i Nederlandene
Etableret i 1900
Nijmegen
Hotel Adlon

Hotel Adlon Kempinski er et hotel i Berlin. Det er et af de mest luksuriøse og kendte hoteller i Tyskland, beliggende i Dorotheenstadt i bydelen Mitte på Unter den Linden ved Pariser Platz, kun få meter fra Brandenburger Tor og Denkmal für die ermordeten Juden Europas.

Hotellet har navn efter Lorenz Adlon, en succesfuld berlinsk vinimportør og restauratør. Det åbnede i oktober 1907 og etablerede sig hurtigt som et af Berlins store hoteller med mange kendte gæster, fx . Den oprindelige bygning blev kun lidt beskadiget under 2. verdenskrig. I 1945 blev bygningen omdannet til sygehus, men natten til 3. maj brændte bygningen ned og blev næsten helt ødelagt. 

Kun en sidebygning stod herefter som ved opførelsen. Efter krigen blev denne fløj genåbnet under navnet Hotel Adlon. I forbindelse med en "forskønnelse af grænsen" nedrev myndighederne i DDR i 1984 resterne af hotellet.

I august 1997 stod hotelkæden Kempinskis nybyggeri færdigt; den nye bygning er bygget i en stil, der tager traditionerne fra det tidligere Adlon op.

Europæiske konger og kejsere, den russiske zar, industribaroner som Thomas Edison, Henry Ford, John D. Rockefeller, Charlie Chaplin, Franklin D. Roosevelt, Josephine Baker, Marlene Dietrich og mange flere af datidens kendisser var gæster på hotellet i de tidlige år. Efter murens fald og hotellets genopførelse har hotellet haft prominente gæster som Bill Clinton, Barack Obama og Michael Jackson. 

I 2002 var hotellet scene for den berygtede hændelse, hvor Michael Jackson holdt sit eget barn, Prince Michael Jackson II (kælenavn "Blanket") ud over balkonen fra 3. sal kun fastholdt i Michael Jacksons højre arm.

I 2014 viste DR en serie i tre dele Hotel Adlon - en familiesaga produceret af ZDF baseret på livet i og personerne omkring hotellet fra 1904 til 1997.

Eksterne henvisninger 

 Hotel Adlons hjemmeside 

Adlon, Hotel
Bygninger, konstruktioner og anlæg i Berlin
Etableret i 1907
Niels Møller (operasanger)

Niels Daniel Schou Møller (født 4. september 1922 i Gørlev Sogn, død 16. december 1995) var en dansk operasanger (tenor), der havde en international karriere med optræden bl.a. ved Festspillene i Bayreuth 1960-65, hvor han sang Erik i Den flyvende hollænder og Melot i Tristan og Isolde, begge af Richard Wagner.

Han begyndte som baryton med debut 1953 som Figaro i Barberen i Sevilla, var ansat ved Det Kongelige Teater indtil 1975, hvorefter han i en årrække virkede som operachef 1977-83.

Han blev Ridder af Dannebrogordenen 1965 og Ridder af 1. grad 1982.

Operasangere fra Danmark
Riddere af 1. grad af Dannebrog
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Berliner Pfannkuchen

Berliner Pfannkuchen (også kaldt Berliner eller Berlinerbolle) er en fortrinsvis tysk og europæisk form for beignetdejbagværk, der laves af sød gærdej, som koges i fedt eller olie og som har fyld af marmelade eller syltetøj. Som regel har Berliner Pfannkuchen glasur, sukker eller flormelis på toppen. Fyldet sprøjtes ind i kagen efter kogningen.

Betegnelsen for spisen varierer i forskellige dele af Tyskland. Mens de fleste kalder dem Berliner eller Berliner Ballen, kender man dem som Pfannkuchen i Berlin, Brandenburg og Sachsen – mens Pfannkuchen i resten af Tyskland refererer til pandekager. I det sydlige og centrale Tyskland og i størstedelen af Østrig kendes de som Krapfen, i Hessen som Kraeppel eller Kreppel, mens de i Rheinland-Pfalz hedder Fastnachtsküchelchen.

Kager
Mad fra Tyskland
Boitzenburger Land

Boitzenburger Land er en amtsfri kommune i landkreis Uckermark i den tyske delstat Brandenburg. Den er med et areal på 216 km² nummer 53 i størrelse i Tyskland.
Amt Boizenburg-Land ligger i den vestlige del af Mecklenburg og har ikke noget med denne kommune at gøre.

Geografi 

Kommunen ligger i den nordøstlige del af Brandenburg og er et landskab med bakker og søer i den vestlig del af Uckermark. Store dele af Boitzenburger Land ligger i Naturpark Uckermärkische Seen, og de fem store søer i kommunen er: Kuhzer See, Trebbowsee, Haussee, Großer Küstrinsee og Krewitzsee. Kommunen er omgivet af store sammenhængende skovområder , i nordøst Zerweliner Heide og i sydvest Große Warthesche Heide . I nordvest grænser Boitzenburger Land til Landkreis Mecklenburg-Strelitz .

Opdeling af kommunen 
Til kommunen hører bydelene

og landsbyerne og bebyggeelserne

Seværdigheder 

 Schloss Boitzenburg
 Lenné-Park med Apollotempel i Boitzenburg
 Klosterruiner i Boitzenburg (tidligere Cistercienser-Nonnekloster Marienpforte)
 Kapellet i Buchenhain-Mellenau
 Thomsdorfer Kirke
 Vandmøllen i Boitzenburg
 Skolemuseum Hardenbeck
USS Lexington (CV-2)

USS Lexington var et amerikansk hangarskib under 2. verdenskrig og blev sænket af japanerne ved Slaget om Koralhavet den 8. maj 1942. Skibet blev bygget på Fore River Shipyard i Quincy i Massachusetts og blev søsat den 3. oktober 1925. Det er det første skib i Lexingtonklassen af hangarskibe og er opkaldt efter Slaget ved Lexington og Concord under den amerikanske uafhængighedskrig.

Hangarskibe fra USA
Hangarskibe fra 2. verdenskrig fra USA
Ádám Fischer (dirigent)

Ádám Fischer (født 9. september 1949) er en ungarsk dirigent, der i Danmark er blevet kendt som en karismatisk og engageret leder af DR UnderholdningsOrkestret. Han er født i Budapest i en musikalsk familie, som blandt andet tæller bror Ivan Fischer, der grundlagde Budapest Festival Orkester og far Sandor Fischer, der dirigerede Budapests Radio Orkester.
Han har dirigeret alle de store orkestre i Chicago, London og Wien og i 2001 blev han hasteindkaldt til at dirigere ved Festspillene i Bayreuth i forbindelse med dirigenten Giuseppe Sinopolis pludselige død. 
Han har siden 1999 været chefdirigent for DR UnderholdningsOrkestret og sammen har de ikke mindst gjort indtryk med en række Mozart-opførelser og -indspilninger af international standard.

Diskografi 

 1987 Bela Bartok: Hertug Blåskægs Borg – CBS MK 44523
 1989 Bela Bartok: Koncert for orkester – Nimbus NI 5229)
 1989 Joseph Haydn: Symfoni nr. 93 – 104 "London Symfonier" – 5 CD Nimbus NI 5309)
 1990 Bela Bartok: Dansesuite o.a. – Nimbus NI 5309
 1992 Bela Bartok: Træprinsen, Musik for strengeinstrumenter o.a. – Nimbus NI 5309
 2002 Gustav Mahler: Des Knaben Wunderhorn (med Bo Skovhus) – DR DRS1
 2002 Joseph Haydn: Symphonies 1-104 –  33 CD  Brilliant 99925
 2002 W.A. Mozart: Lucio Silla, opera (med DR-RUO) – DR DRS2
 2003 The Salieri Album (med Cecilia Bartoli) – Decca 475100-2
 2003 W.A. Mozart: Il re pastore, opera (med DR-RUO) – DR DRS4
 2005 W.A. Mozart: Idomeneo, opera (med DR-RUO) – DRS 5
 2006 Maria. (Cecilia Bartoli solo album) – Decca 47590774
 2006 W.A. Mozart: Symphonies vol. 5 (Symfoni nr. 15-18 med DR-RUO) – Dacapo 6220540
 2007 W.A. Mozart: Symphonies vol. 6 (Symfoni nr. 19-21 med DR-RUO) – Dacapo 6220541
 2013 W.A. Mozart: 45 Symphonies (komplette symfonier med DR-RUO) – 12 CD Dacapo 8201201

Dirigenter fra Ungarn
Personer i Kraks Blå Bog
Slaget ved Lyngør

Slaget ved Lyngør var et søslag udkæmpet mellem den dansk-norske og den britiske flåde udfor Lyngør i 1812. Baggrunden for slaget var at de britiske styrker var blevet sendt mod Norge for at neutralisere den nybyggede fregat Najaden.

Ekstern kilde/henvisning 
 Najadens kaptajens rapport efter slaget 
  Slaget ved Lyngør, NRK 2017

Danske søslag
Slag med deltagelse af Storbritannien
Englandskrigene
Begivenheder i 1812
Kærmysse

Kærmysse (Calla palustris) forekommer i Danmark og en række andre europæiske lande, og kan forekomme i store bestande. Den ses hist og her i moser og kær, og er karakterplante for højmosers lagg-zone. Kærmysse har en for arum-familien karakteristisk blomsterstand, hvor selve de mange små blomster sidder samlet i en såkaldt kolbe der er gulgrøn omgivet af et højblad eller hylsterblad der er kridhvidt, evt. med lidt grønt forneden og/eller i kanterne. Planten er også kendt under navnet 'Vandkalla' pga. den store lighed med Kalla blomsten (Kalla tilhører også Arum-familien). Om efteråret forvandles blomsterstanden til en kolbe af højrøde bær.

Bladene er hjerteformede og glinsende lysegrønne. Blade og blomsterstand sidder på kødfulde lysegrønne stængler der udgør fra saftige jordstængler. Planten kan næppe forveksles med nogen anden dansk plante. Hele planten og bærrene er giftige.

Store bestande af Kærmysse kan både danne hængesæk ud i vandet og brede sig ind over land. Man må derfor udvise forsigtighed og undlade at gå i bestande af Kærmysse, da der oftest er vand under! Hængesæk i ældre højmoser kan udtagelsesvis bære et menneske, men aldrig når den består af Kærmysse! Derfor skal færdsel på hængesæk i alle tilfælde undgås – det kan være forbundet med livsfare!

Haveplanter
Planter i Danmark
Vandplanter
Giftige planter
Slave (Rolling Stones)

"Slave" er en sang fra The Rolling Stones album Tattoo You fra 1981.

Den blev skrevet af Mick Jagger og Keith Richards, og "Slave", resultatet af The Stones eksperimenter med funk og dance, var originalt skrevet og indspillet i 1975 til albummet Black and Blue. De første indspilninger foregik i Rotterdam, Holland, hvor de brugte Rolling Stones Mobile Studio. Til denne indspilning spillede Jeff Beck (en kandidat på det tidspunkt til at erstatte guitaristen Mick Taylor) guitar, og Nicky Hopkins spillede klaver. Imidlertid blev de begge tog slettede da det sidste arbejde på nummeret blev udført i juni, 1981 .

Jagger synger, mens Richards og Wood spillede elektriske guitarer, hvor Richards spillede soloen. Trommer og bass blev spillet af henholdsvis Charlie Watts og Bill Wyman, mens orgelet blev spillet af Billy Preston. Saxofon spillede Sonny Rollins, og perkussion af Ollie Brown, som spillede på tre sange på albummet. Koret bestod af Jagger og Pete Townshend .

Sagen er aldrig blevet sunget af The Stones til koncerter, og er heller aldrig blevet udgivet på et opsamlingsalbum.

Eksterne henvisninger 

 Officiel tekst

Fodnote 

Rolling Stones-sange
Gul fyr

 
Gul fyr (Pinus ponderosa) er et stort, stedsegrønt nåletræ med en opret vækst. Stammen er kraftig og gennemløbende. Hovedgrenene er svære og udspærrede, senere mere overhængende. Kronen er åben og kegleformet. Skuddene er nøgne med en opadvendende tot nåle yderst. Træet kendes også under navnet Ponderosa-Fyr

Beskrivelse 
Barken er først brunlig på lyssiden og gullig på skyggesiden. Senere bliver den opsprækkende med dybe, langsgående skorper. Knopperne er cylinderformede med en lyst rødbrun spids og harpiksudsondringer ved fæstet.

Nålene sidder 3 i bundtet, og de er stive og lange med en skarp spids. Farven er mørkt grågrøn på begge sider. De hanlige blomsterstande er mørkt purpurrøde, krumme og ægformede. Hunblomsterne er samlet i endestillede og ægformde, røde stande (de senere kogler). De modne kogler er brune og aflangt eller uregelmæssigt ægformede. Hvert skæl har en tværgående ribbe med en skarp torn.

Rodnettet består af tykke, dybtgående hovedrødder og trævlede siderødder.

Højde x bredde og årlig tilvækst: 30 x 7 m (25 x 15 cm/år). I hjemlandet bliver træet væsentligt højere: eksemplarer på 70-80 højde er ikke usædvanlige.

Hjemsted 
Gul fyr er udbredt i Rocky Mountains og langs Nordamerikas stillehavskyst fra det sydlige Canada til Californien. Overalt er arten knyttet til veldrænet og tør bund. Arten danner skove sammen med andre nåletræer.

I Utahs Wasatch højland findes arten i højder mellem 2.000 og 3.000 m langs den nedre del af trægrænsen, hvor den dominerer i åbne skove på varme og tørre, ret bratte skråninger. Jorden er porøs og veldrænet med neutralt til let surt pH og et højt indhold af mineralske stoffer. Biotoperne er udsat for perioder med tørke i vækstsæsonen. Her vokser arten sammen med bl.a.: hindbær, alm. mahonie, blågran, Ceanothus fendleri, Crataegus rivularis (en art af hvidtjørn), ellebladet bærmispel, fjergræs-arter, fåbladet lupin, grøn douglasgran, hedemelbærris, Juniperus scopulorum (en art af ene), langnålet ædelgran, Lewisia rediviva, new mexicorobinie, Quercus gambelii (en buskagtig art af eg), Ribes cereum (en art fra Ribs-slægten), Rosa woodsii (en art af rose), Symphoricarpos oreophilus (en art af snebær) og virginsk hæg

Underarter 

Noter:
Nåle pr. bundt: det mest almindelige er med fed
Frøvinge/frølængde: høje tal angiver et lille frø med en lang vinge; lave tal angiver et stort frø med en kort vinge

Note 

Nåletræer
Fyrreslægten
Frie Grundskolers Fællesråd

Frie Grundskolers Fællesråd (forkortet FGF) var en interesseorganisation for den fri grundskole og fungerede som paraplyorganisation for seks tilsluttede selvstændige skoleforeninger, der samlet repræsenterede godt 240 skoler og ca. 60.000 elever. Fællesrådet lukkedes i sommeren 2009.

FGF bestod af:
 Danmarks Privatskoleforening
 Lilleskolerne
 Foreningen af Kristne Friskoler
 Foreningen af Katolske Skoler i Danmark
 Private Gymnasier og Studenterkurser
 Deutscher Schul- und Sprachverein für Nordschleswig (De tyske mindretalsskoler)

Ekstern kilde/henvisning 
 FGF's officielle hjemmeside 

Fællesråd
Foreninger fra Danmark
Ophørt i 2009
Joachim Bang

Hans Joachim Bang (26. januar 1946 – 22. december 2005) var en dansk billedhugger. Søn af glasdesigneren Jacob E. Bang og bror til glaskunstneren Michael Bang (født 1944).

Uddannet som lærer i 1970. Som billedhugger autodidakt med debut i 1986. Udstillinger i årene 1986 – 2005.

Udsmykninger 
Køge Sygehus, Vordingborg Statsseminarium og Bybækskolen i Farum.

Arbejdede endvidere med musikprojekter blandt andet i samarbejde med Palle Mikkelborg og Gert Sørensen.

Billedhuggere fra Danmark
Lazare Ponticelli

Lazare Ponticelli (Groppo Ducale ved Bettola, Piacenza, Italien, 7. december 1897 – Le Kremlin-Bicêtre, Frankrig, 12. marts 2008) var den sidst overlevende franske veteran fra Første Verdenskrig. Da han døde, var han den ældste mand i Frankrig, og hans død blev annonceret af den franske præsident Nicolas Sarkozy.

Ponticelli blev født i Groppo Ducale ved byen Bettola, Piacenza i Italien og hed dengang "Làzzaro". I 1907 flyttede han som niårig til Frankrig, og i 1914 blev han indrulleret i Fremmedlegionen som 16-årig efter at have løjet om sin alder. Han var i kamp mod Tyskland og blev såret kort efter sin indrullering i 1914. Efter afskedigelse fra Fremmedlegionen lod han sig hverve til den italianske hær i 1915, hvor han blev såret i kamp mod Østrig-Ungarn i Tyrol. Han blev ramt i hovedet af artilleri, men overlevede mirakuløst. 

I 1921 valgte han at blive i Frankrig, og i 1930'erne grundlagde han sammen med sine brødre metalvarefabrikken "Ponticelli Frères" ("Brødrene Ponticelli"); en forretning, som fik succes og som stadig eksisterer.

Eksterne henvisninger 

 Politiken – Sidste franske veteran fra Første Verdenskrig død

Militærfolk fra Frankrig
Militærfolk fra Italien
Var

Var har flere betydninger:
 Var (departement) – et fransk departement
 Var (flod) – en flod i Frankrig
 VAR - en forkortelse for "Video Assistant Referee", på dansk Videodommer ; et dommer videohjælpesystem i fodbold
 VAR - Value-Added Reseller
 Vår (nordisk mytologi) – også kaldet Var; en asynje i nordisk mytologi
OpenOffice.org Impress

OpenOffice.org Impress er et open source/free software som er en del af kontorpakken OpenOffice.org.  Programmet bruges til at lave et diasshow og svarer lidt til Microsoft PowerPoint.

Impress
Præsentationsprogrammer
Team Århus Floorball

Team Århus Floorball er en dansk floorballklub i Aarhus stiftet i september 1995 under det daværende navn Fritidsgården Floorball Club. Klubben gik under dette navn indtil sommeren 1997, hvor den skiftede navn til Team Århus Floorball. Klubben er i dag den 13. største klub i Danmark med ca 110 medlemmer.

Klubben har spillet i elitedivisionen siden starten i 1995. Første sæson bød kun på nederlag, bl.a. et nederlag til Brønderslev Hot Shots på 35-0. Første sæson endte med en femte- og sidsteplads.

Siden er det gået bedre for klubben og herrene har deltaget i kvartfinalerne om det danske mesterskab 9 gange (t.o.m. 2012) og det er blevet til et dansk mesterskab i 2010 – samt to bronzemedaljer i 2006 og 2011.

På damesiden har det svinget lidt mere, men også her er der fremgang at spore. Klubben har ligget fast konsolideret i landets bedste række i en årrække.

I 2008, 2009 og 2012 arrangerede klubben DM-finalerne.

Efter sæsonen 2013/2014 trak klubben sit bedste herrehold fra UniHoc Ligaen for at fokusere på klubbens nye målsætning om at være Århus' hyggeligste og mest sociale floorball klub, med øget fokus på ungdomsfloorball og bredde floorball. Klubben har dog stadig sportslige ambitioner både på kort og lang sigt.

I sæsonen 2014/2015 vandt Team Århus Floorball 1. division (Damer), efter at have misset final-4 i Unihoc Ligaen (Damer). Herrerne vandt 3. division og røg desværre ud på en dårligere målscore ved 3. divisionsmesterskaberne, da 3 hold endte på 6 point. Mesterskaberne blev afholdt af Team Århus Floorball i NRGi Park.

Eksterne henvisninger 
 Team Århus Floorballs officielle hjemmeside

Floorballklubber fra Danmark
Sportsklubber i Aarhus
Piña Colada

En Piña Colada () er en sød drink bestående af lys rom, ananasjuice og kokoscreme.

Historie 
Den første historie om den verdenskendte cocktail kan dateres tilbage til det 19. århundrede, hvor den puertoricanske pirat Roberto Cofresí forsøgte at øge sin besætnings morale ved at skænke dem en drink bestående af kokosnød, ananas og lys rom. Denne drik er dét, som vi i dag kender som en Piña Colada. På tragikomisk vis gik den oprindelige opskrift for cocktailen tabt, da Roberto Cofresí døde i 1825. Sådan berettes historien af historikeren Haydée Reichard.

Lidt over hundrede år senere, i 1930, udgives en opskrift for cocktailen i The Savoy Cocktail Book af , hvor lys rom blendes sammen med kokosmælk, ananasjuice og is.

Typiske ingredienser og opskriftsvariationer

Anerkendelser 
Piña Colada er kendt 
som den officielle drink i Puerto Rico.

Kilder

Eksterne henvisninger 
 Drinksopskrifter på Piña Colada på WikiKogebogen

Drinks
Junior Eurovision Song Contest 2007

Junior Eurovision Song Contest 2007 var den 5. udgave af Junior Eurovision Song Contest, også kaldet JESC, og blev afholdt i Rotterdam, Holland den 8. december 2007. Vinderen af JESC 2007 blev Hviderusland, med 137 point.

Deltagere

Eksterne henvisninger 

2007
Musik i 2007
Moonfog Productions

Moonfog Productions er et norsk pladeselskab stiftet af Satyricons vokalist/guitarist/bassist/keyboardspiller Satyr og Tormod Opedal. Grundlæggelses datoen er ubestemt, men omkring 1994 hvor Satyricon udgav deres debutalbum Dark Medieval Times. Pladeselskabet fokusere hovedsageligt på black metal-bands.

Bands 
 Darkthrone
 DHG
 Disiplin
 Eibon
 Gehenna
 Isengard
 Khold
 Neptune Towers
 Satyricon
 Storm
 Thorns
 Wongraven

Eksterne henvisninger 
 Officielle hjemmeside

Pladeselskaber fra Norge
Elnur Hüseynov

Elnur Hüseynov (født 7. marts 1987 i Aşgabat, Turkmenistan) er en aserbajdsjansk sanger.

Han blev født i Turkmenistan af aserbajdsjanske forældre. Som 5-årig blev han optaget på en musikskole for særligt begavede børn, her lærte han at spille klaver. I 1999 flyttede familien til Baku i Aserbajdsjan, hvor Elnur blev uddannet tandlæge. I 2004 færdiggjorde han sin uddannelse på Zeynalli Musikskole. 

I 2008 blev han valgt til at repræsentere Aserbajdsjan i Eurovision Song Contest 2008 sammen med Samir Javadzadeh og sangen "Day After Day" ved landets første deltagelse i Eurovision Song Contest. Sangen opnåede en ottendeplads i finalen med 132 point.

Elnur Hüseynov skal igen repræsentere Aserbajdsjan i Eurovision Song Contest 2015 i Wien, denne gang som solist, med nummeret "Hour of the Wolf", hvilket blev offentliggjort den 15. marts 2015.

Kildehenvisninger 

Deltagere ved Eurovision Song Contest 2008
Deltagere ved Eurovision Song Contest 2015
Aserbajdsjans Eurovision Song Contest-deltagere
Sangere fra Aserbajdsjan
Popmusikere fra Aserbajdsjan
Kreisiraadio

Kreisiraadio er en estisk comedy-gruppe, der består af Hannes Võrno, Peeter Oja og Tarmo Leinatamm. Gruppen blev dannet i 1993 og har lavet sketchshows til radio og tv. 

I 2008 vandt de det estiske Melodi Grand Prix med sangen "Leto Svet" og repræsenterede landet i Eurovision Song Contest 2008 i Beograd, Serbien, hvor de dog kun nåede en 18. plads ud af 19 deltagere. 

Musikgrupper fra Estland
Musikgrupper fra 1993
Estlands Eurovision Song Contest-deltagere
Deltagere ved Eurovision Song Contest 2008
Canton (Frankrig)

En canton er en administrativ enhed i et fransk arrondissement. Cantoner er ligesom departementerne oprettet ved lov af 22. december 1789. Der er 2.015 cantoner i selve Frankrig, heraf 20 i Paris.

Som regel omfatter en canton flere kommuner, dette er dog ikke altid tilfældet, idet meget befolkningsrige kommuner, godt kan indeholde flere cantoner. Derimod tilhører en canton kun ét arrondissement. I forlængelse heraf er det naturligt, at antallet af cantoner kan variere imellem forskellige departementer. Pr 1. januar 2006 var der 4.039 cantoner i Frankrig, heraf 3883 - hvoraf 20 arrondissementer i Paris - i selve Frankrig og 156 i de oversøiske besiddelser DOM-TOM. 2014 var antallet det samme, bortset fra i besiddelserne, som havde 172 cantoner. Efter marts 2015 blev antallet af cantoner i Frankrig mindsket til 2015 - hvoraf 20 arrondissementer i Paris - og 59 cantoner i de oversøiske besiddelser, altså 2074 cantoner i alt.
 
Det primære formål for en canton, er at være valgkreds for et medlem af departementsrådet. En undtagelse er Paris, hvor byens 20 arrondissementer fungerer som cantoner.

Hovedbyen i en canton, vil ofte være den største by i området og specielt på landet, vil brandstation og gendarmerie ofte være placeret her.

Ekstern henvisning 
 

Frankrigs subnationale enheder
Clément Lhotellerie

Clément Lhotellerie (født 19. marts 1986) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig